6f83f1bf948f551abad3ff175e0243c3
Ποια σημαντικά οφέλη σου προσφέρουν οι γυψοσανίδες οροφής;
----------------------------------------------------------


douleutaras.gr
2021.04

Η ζήτηση στις γυψοσανίδες οροφής, αποδεικνύει το πόσο ελκυστική έχει γίνει η τοποθέτηση και η κατασκευή τους από πλήθος καταναλωτών. Γιατί όμως οι γυψοσανίδες είναι το καλύτερο δομικό υλικό;


**1. Πρωτότυπα διακοσμητικά στοιχεία:** Οι γυψοσανίδες οροφής, με την βοήθεια ενός εξειδικευμένου επαγγελματία τεχνίτη, μπορούν να δημιουργήσουν κλίσεις, εσοχές και προεξοχές στο ταβάνι σας. Αν συνδυαστούν με τον κατάλληλο φωτισμό θα δημιουργήσουν την ιδανική ατμόσφαιρα για τον χώρο σας.


**2. Απεριόριστος Φωτισμός:**Το ανταγωνιστικό πλεονέκτημα των γυψοσανίδων οροφής είναι ότι μπορούν να δεχτούν απεριόριστο φωτισμό και τα καλώδια να μην φαίνονται στο γυμνό μάτι. Ειδικά, σε περίπτωση που επιθυμείς κρυφό φωτισμό, οι γυψοσανίδες μπορούν να καλύψουν τον μηχανισμό από τα φωτιστικά.


**3. Διαχωρισμός των χώρων του σπιτιού:**Οι γυψοσανίδες οροφής, με την σωστή τοποθέτηση και με το κατάλληλο σχέδιο, μπορούν να οριοθετήσουν τους χώρους του σπιτιού και να ξεχωρίσουν για παράδειγμα το σαλόνι από την κουζίνα.


**4**. Οι γυψοσανίδες οροφής, **μπορούν να λειτουργήσουν ως κάλυψη για τα συστήματα θέρμανσης και εξαερισμού**του χώρου.


**5.** Οι γυψοσανίδες οροφής, **μπορούν να συνδυαστούν με άλλα υλικά όπως ξύλο και μέταλλο**και να δημιουργήσουν ένα εντυπωσιακό αισθητικά αποτέλεσμα.


**6. Μικρός Χρόνος Κατασκευής & Μεγάλη Αντοχή:**Οι γυψοσανίδες οροφής, δεν χρειάζονται παρά ελάχιστο χρόνο για την κατασκευή τους. Ακόμη, διαθέτουν μεγάλη ανθεκτικότητα στην φθορά του χρόνου, γεγονός που τις κάνει την ιδανικότερη επιλογή για κάθε οροφή σπιτιού ή επαγγελματικού χώρου.


**7. Ελαφρύ & Καθαρό υλικό:**Η γυψοσανίδα οροφής, δεν επιβαρύνει το κτήριο που τοποθετείται καθώς το βάρος της είναι πολύ μικρό. Επίσης, είναι από τα λίγα δομικά στοιχεία που δεν απαιτούν επιπλέον εργασίες ώστε να καθαριστεί ο χώρος από μπάζα έπειτα από την εγκατάστασή τους.


